Ο **Καρλ Ότο Λάγκερφελντ** (γεν. *Karl Lagerfeldt*, το οποίο άλλαξε σε *Karl Lagerfeld*, 10 Σεπτεμβρίου 1933 - 19 Φεβρουαρίου 2019) ήταν Γερμανός σχεδιαστής μόδας και φωτογράφος.

Βιογραφία
---------

Γεννήθηκε στις 10 Σεπτεμβρίου 1933 στο Αμβούργο της Γερμανίας. Γονείς του ήταν η Ελίζαμπεθ Μπάλμαν και ο επιχειρηματίας Ότο Λάγκερφελντ, ο οποίος είχε εταιρεία παραγωγής συμπυκνωμένου γάλακτος. Ανατράφηκε με πολλές ανέσεις, διαμορφώνοντας, παράλληλα, μια αντισυμβατική προσωπικότητα. Ονειρευόταν να φύγει από τη Γερμανία και να ακολουθήσει το όνειρό του να σχεδιάζει, οπότε μέχρι να φτάσει στην ηλικία των 6 ετών, είχε μάθει μόνος του γαλλικά και αγγλικά. Ο ίδιος αφαίρεσε το "τ" από το τέλος του επιθέτου του προκειμένου να το κάνει πιο εμπορικό, όταν κυκλοφόρησε τη δική του συλλογή «Karl».

Καριέρα
-------

Το 1952 μετακόμισε στο Παρίσι και μία πασαρέλα του Κριστιάν Ντιόρ στάθηκε η αφορμή για να ανακαλύψει το πάθος του για τη μόδα. Δύο χρόνια αργότερα, μαγνήτισε τον σχεδιαστή μόδας Πιέρ Μπαλμέν στον διαγωνισμό Secretariat International de la Laine και έγινε προσωπικός βοηθός του. Στη συνέχεια ασχολήθηκε με την διεύθυνση του οίκου Ζαν Πατού το 1959, ενώ ταυτόχρονα ακολούθησε μια ελεύθερη σταδιοδρομία. Έρχεται το 1964 και εντάσσεται στο γαλλικό οίκο Chloe, όπου παράγει έτοιμα ενδύματα και αξεσουάρ μέχρι το 1983. Τα κομμάτια του ήταν πολυτελή, άνετα, μποέμ, ρομαντικά, καταγράφοντας πιστά τον ριζοσπαστισμό της δεκαετίας του ’70.

Το 1965, εντάχθηκε στην Fendi, όπου ασχολήθηκε κυρίως με τη γούνα. Μέχρι το τέλος του, δημιούργησε μόδα γεμάτη χιούμορ, στιλ και ειρωνεία. Το καλοκαίρι του 2015, ίδρυσε εκθέσεις «haute fourrure», με το ακρωνύμιο «FF», ακόμα δημοφιλές σήμερα, έδωσε στην γούνα μια διάσταση διασκεδαστική. Μετά από αυτό η γούνα δεν απευθυνόταν μόνο στις κυρίες της υψηλής κοινωνίας, αλλά και στη γενιά της δεκαετίας του 1980 και 1990. Αναμφίβολα υπήρξε ο μεγαλύτερος πυλώνας του ιταλικού οίκου Fendi, μέχρι σήμερα.

Το 1983 εντάσσεται στον οίκο της Σανέλ και ξεκινά να δημιουργεί. Ο Λάγκερφελντ είναι αυτός που σχεδίασε και το διάσημο λογότυπο του οίκου μόδας. Σταδιακά, από σχεδιαστής έφτασε στο τιμόνι της Σανέλ ως Καλλιτεχνικός διευθυντής μέχρι και τον θάνατο του. Στενή συνεργάτιδα του για 32 χρόνια παρέμεινε η Βιρτζινί Βιάρ, η οποία μετά τον θάνατο του ανέλαβε την θέση του.

Η περιουσία του Λάγκερφελντ υπολογίζεται στα 125 εκατ. δολάρια. Ήταν ο πιο ακριβοπληρωμένος καλλιτεχνικός διευθυντής στον κόσμο. Κατείχε επίσης αρκετά εστιατόρια, μια ομάδα μαζορέτων και το δικό του εμπορικό σήμα βότκας. Στις επιλογές των μοντέλων, ο Λάγκερφλεντ είχε προσωπική λίστα με τα αγαπημένα του μοντέλα που πίστευε ότι πρέσβευαν το στυλ της Chanel. Ανάμεσα σε αυτά ήταν η Βανέσα Παραντί, η Κίρστεν Στιούαρτ και η Κάρα Ντελεβίν.

Διαμάχες
--------

Η «ωμή» γλώσσα και τα απρεπή σχόλια του Λάγκερφελντ καθώς και η αυστηρή κριτική του συχνά προκαλούσαν διαμάχες.Το όνομά του έχει αναφερθεί πολλές φορές σε σκάνδαλα, για τα οποία ο ίδιος φαινόταν να αδιαφορεί. Έχει σχολιάσει αρνητικά πολλές διασημότητες προκαλώντας σάλο.

Για την εμφάνιση της Πίπα Μίντλετον στο γάμο της αδελφής της, Δούκισσας του Κέιμπριτζ, είχε πει *«δε μου αρέσει καθόλου η φάτσα της, θα έπρεπε να δείχνει μόνο την πλάτη της»*. Είχε, επίσης, σχολιάσει δημόσια το βάρος της τραγουδίστριας Αντέλ λέγοντας ότι είναι *«πολύ χοντρή»*. Χαμό στα μίντια είχε προκαλέσει και η δήλωσή του για την Μέριλ Στριπ, την οποία αποκάλεσε *«φτηνιάρα»* ισχυριζόμενος ότι εκείνη αρνήθηκε να πληρώσει για το φόρεμα που φόρεσε στα Όσκαρ.

Είχε μεγάλη διαμάχη με την οργάνωση για τα δικαιώματα των ζώων, PETA, σχετικά με τη χρήση αληθινής γούνας στις συλλογές του. Διαδηλωτές της οργάνωσης του πέταξαν μάλιστα φαγητό κατά τη διάρκεια μιας εκδήλωσης, αλλά αστόχησαν και πέτυχαν τον Calvin Klein. Παρόλο που οι ακτιβιστές τον αποκαλούσαν «δεινόσαυρο της μόδας», ο Καρλ συνέχισε να υπερασπίζεται την επιλογή του να χρησιμοποιήσει αληθινές γούνες στις συλλογές του. Ωστόσο, το 2010, φαίνεται πως άλλαξε γνώμη, αφού στην επίδειξη μόδας της Chanel τα μοντέλα φορούσαν οικολογικές γούνες.

Προσωπική ζωή
-------------

Ο Λάγκερφελντ, που δεν έκρυβε την ομοφυλοφιλία του, διατηρούσε πολυετή δεσμό με τον *Ζακ ντε Μπασιέ*, έως το θάνατό του τελευταίου, το 1989.

Η αγαπημένη του γάτα, Σουπέτ (Choupette) έχει πάνω από 100.000 ακολούθους στο instagram. Έχει προσωπική βοηθό για να την περιποιείται και να τη χαιδεύει, φοράει κολάρα με διαμάντια εκατομμυρίων και παρευρίσκεται στις επιδείξεις μόδας της Chanel. Ο ίδιος είχε σχολιάσει ότι θα την παντρευόταν αν ήταν νόμιμο.

Θάνατος & Διαθήκη
-----------------

Ο Καρλ Λάγκερφελντ έφυγε από τη ζωή στις 19 Φεβρουαρίου 2019 στο Αμερικανικό Νοσοκομείο του Παρισιού, μετά από μία μακρά περίοδο ασθένειας. Δεν επιθυμούσε να ταφεί. Για το θέμα αυτό είχε δηλώσει παλιότερα: *«Το θεωρώ φρικτό. Θέλω απλά να χαθώ όπως τα ζώα του παρθένου δάσους. Είναι φρικτό να κλείνουν τους ανθρώπους σε ένα φέρετρο με τα λείψανά τους».* Προσωπική επιθυμία του Λάγκερφελντ ήταν να αποτεφρωθεί, πράγμα που έγινε σεβαστό. Όπως αναφέρει δημοσίευμα της γαλλικής εφημερίδας Λε Μοντ, ο Λάγκερφελντ είχε ζητήσει η τέφρα του να μοιραστεί. Έτσι, μέρος της τέφρας του τοποθετήθηκε μαζί με εκείνη της μητέρας του και ένα μέρος της με εκείνη του Ζακ ντε Μπασέ, του άντρα που υπήρξε σύντροφός του έως τον θάνατό του από ιό ανθρώπινης ανοσοανεπάρκειας το 1989. Το υπόλοιπο της τέφρας του δόθηκε στην οικογένεια του Μπασέ, σε μια τεφροδόχο ειδικά σχεδιασμένη.

Αποχαιρετιστήρια μηνύματα δημοσίευσαν η Ντονατέλα Βερσάτσε, η Βικτόρια Μπέκαμ, οι αδερφές Τζίτζι και Μπέλα Χαντίντ, η Ριάννα, η Νταϊάν Κρούγκερ, ο Αντόνιο Μπαντέρας, η Λίντσεϊ Λόχαν, η Κρις Τζένερ, η Τζέσικα Σίμπσον και πολλοί ακόμη διάσημοι από τον χώρο της μόδας και του θεάματος. Συγκινητικά ήταν τα μηνύματα του Μπερνάρ Αρνό (πρόεδρος του ομίλου LVMH) και της «σιδηράς κυρίας» της Vogue, Άννα Γουίντουρ.

Ο οίκος μόδας Σανέλ, έβγαλε ανακοίνωση αμέσως μετά τη δημοσιοποίηση του θανάτου του, ευχαριστώντας τον για την πολύτιμη συνεισφορά του στη Σανέλ και ανακοινώνοντας ότι διάδοχος του θα είναι η στενή του συνεργάτιδα και πρώην αναπληρώτρια καλλιτεχνική διευθύντρια, Βιρτζινί Βιάρ, την οποία ο Καρλ αποκαλούσε *«το δεξί και αριστερό [του] χέρι, ταυτόχρονα».*

Επίσης, η Σανέλ οργάνωσε ένα ντεφιλέ την τελευταία ημέρα της Εβδομάδας Μόδας στο Παρίσι, αφιερωμένο στον Καρλ Λάγκερφελντ με δημιουργίες από την τελευταία του συλλογή. Στην πασαρέλα περπάτησαν εμφανώς συγκινημένα διάσημα ονόματα της μόδας και του θεάματος, οι «μούσες» του Λάγκερφελντ, ανάμεσα τους η Πενέλοπε Κρουζ, η Κάρα Ντελεβίν, η Κλόντια Σίφερ και η Μόνικα Μπελούτσι.

Το ζήτημα της διαθήκης και της αμύθητης περιουσίας του Λάγκερφελντ απασχόλησε πολύ τα ΜΜΕ μετά τον θάνατο του. Η προσωπική του περιουσία υπολογίζεται πως ξεπερνά τα 172 εκατομμύρια ευρώ και σε αυτήν συμπεριλαμβάνονται το υπερπολυτελές διαμέρισμα του στο Παρίσι, επαύλεις, πίνακες και έργα τέχνης. Στη διαθήκη του η περιουσία αυτή μοιράστηκε στην πολυαγαπημένη του γάτα και τον 11χρονο βαφτισιμιό του. Ωστόσο, το ζήτημα της διαθήκης παραμένει μυστικό της ομάδας του Λάγκερφελντ ενώ προκύπτουν πολλά νομικά ζητήματα μεταξύ γαλλικού και γερμανικού δικαίου σχετικά με το αν επιτρέπεται να θεωρείται νόμιμος κληρονόμος ένα κατοικίδιο ζώο.

Πηγές
-----

* Νικόλαος Μπάρδης, "*Καρλ Λάγκερφελντ*", στο περιοδικό (ένθετο) "*ΒΗΜΑgazino*" της Κυριακάτικης εφημερίδας "*ΤΟ ΒΗΜΑ*", της 23 Νοεμβρίου 2014, σελ. 48-54.
* "*The World According to Karl*" (συνεργατικό πόνημα των *Sandrine Gulbenkian, Jean-Christophe Napias, Charles Ameline, Patrick Mauries*, εκδόσεις "*Thames & Hudson*", 2013)

Παραπομπές
----------

1. ↑  (Αγγλικά) *Internet Movie Database*. nm0481220. Ανακτήθηκε στις 13  Οκτωβρίου 2015.
2. ↑  (Αγγλικά) *Discogs*. 459082. Ανακτήθηκε στις 9  Οκτωβρίου 2017.
3. ↑  Jean-Pierre Delarge: (Γαλλικά) *Le Delarge*. Gründ, Jean-Pierre Delarge. Παρίσι. 2001. 21653\_artiste\_LAGERFELD\_Karl. ISBN-13 978-2-7000-3055-6. ISBN-10 2-7000-3055-9.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 118815830. Ανακτήθηκε στις 17  Φεβρουαρίου 2021.
5. 1 2  «Fichier des personnes décédées». *Fichier des personnes décédées*. Ανακτήθηκε στις 6  Μαρτίου 2022.
6. ↑  www.purepeople.com/article/karl-lagerfeld-est-mort-a-l-age-de-85-ans\_a325121/1. Ανακτήθηκε στις 19  Φεβρουαρίου 2019.
7. ↑  www.trendmagazin.ch/stars/karl-lagerfeld/. Ανακτήθηκε στις 19  Φεβρουαρίου 2019.
8. ↑  www.bbc.com/news/entertainment-arts-47293612. Ανακτήθηκε στις 19  Φεβρουαρίου 2019.
9. ↑  «Karl Lagerfeld dies aged 85 from pancreatic cancer: Victoria Beckham leads tributes to fashion legend who saved Chanel, spent thirty years as its artistic director and was notorious for his acid tongue, after he passed away». (Αγγλικά) *Daily Mail*. DMG Media. 19  Φεβρουαρίου 2019. Ανακτήθηκε στις 22  Φεβρουαρίου 2019.
10. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12056634w. Ανακτήθηκε στις 10  Οκτωβρίου 2015.
11. ↑  *Czech National Authority Database*. xx0063572. Ανακτήθηκε στις 1  Μαρτίου 2022.
12. 1 2  *The Fine Art Archive*. cs.isabart.org/person/150088. Ανακτήθηκε στις 1  Απριλίου 2021.
13. ↑  (Αγγλικά) *Union List of Artist Names*. 22  Φεβρουαρίου 2019. 500228104. Ανακτήθηκε στις 14  Μαΐου 2019.
14. ↑  (Αγγλικά) *Union List of Artist Names*. 8  Μαρτίου 2021. 500228104. Ανακτήθηκε στις 22  Μαΐου 2021.
15. ↑  *Czech National Authority Database*. xx0063572. Ανακτήθηκε στις 15  Δεκεμβρίου 2022.
16. ↑  *Modemuseum Hasselt*. Ανακτήθηκε στις 27  Ιανουαρίου 2023.
17. ↑  *Modemuseum Hasselt*. Ανακτήθηκε στις 27  Ιανουαρίου 2023.
18. ↑  «Nicolas Sarkozy ehrt deutschen: ModezarFranzösischer Verdienstorden für Karl Lagerfeld». 4  Ιουνίου 2010.
19. ↑  «Geoffrey Beene Lifetime Achievement Awards». Geoffrey Beene Foundation. Ανακτήθηκε στις 20  Σεπτεμβρίου 2019.
20. ↑  "*Καρλ Λάγκερφελντ: Οι Ελληνες έχουν αηδιαστικές συνήθειες - Φαρμακερές ατάκες στο νέο του βιβλίο*"
21. 1 2 3 4  «15 πράγματα που δεν ήξερες για τον Καρλ Λάγκερφελντ». *LOOKmag*. Ανακτήθηκε στις 27 Ιανουαρίου 2020.
22. 1 2  Τρίγκας, Λευτέρης (19 Φεβρουαρίου 2019). «Ποιος ήταν ο σπουδαίος σχεδιαστής μόδας Καρλ Λάγκερφελντ». *in.gr*. Ανακτήθηκε στις 27 Ιανουαρίου 2020.
23. 1 2 3  in.gr (5 Μαρτίου 2019). «Συγκίνηση στην τελευταία Chanel πασαρέλα του Καρλ Λάγκερφελντ». *in.gr*. Ανακτήθηκε στις 27 Ιανουαρίου 2020.
24. ↑  «Οι διάσημοι αποχαιρετούν τον Καρλ Λάγκερφελντ: Μηνύματα και αντίο από ηθοποιούς, μοντέλα και καλλιτέχνες». *LiFO*. Ανακτήθηκε στις 27 Ιανουαρίου 2020.
25. ↑  «Ανακοίνωση του οίκου Chanel - Η διάδοχος του Karl Lagerfeld». *LiFO*. Ανακτήθηκε στις 27 Ιανουαρίου 2020.
26. ↑  in.gr (6 Μαρτίου 2019). «Η Πενέλοπε Κρουζ στην πασαρέλα της Chanel». *in.gr*. Ανακτήθηκε στις 27 Ιανουαρίου 2020.
27. ↑  «Καρλ Λάγκερφελντ: Οι επαύλεις, τα 2400 πουκάμισα και η γάτα - κληρονόμος». *HuffPost Greece*. 20 Φεβρουαρίου 2019. Ανακτήθηκε στις 27 Ιανουαρίου 2020.
28. ↑  Φεβρουαρίου 2019 | 14:55, 20 (20 Φεβρουαρίου 2019). «Χάντσον Κρένινγκ: Ο 9χρονος χρυσός κληρονόμος του Καρλ Λάγκερφελντ [εικόνες]». *Ελεύθερος Τύπος*. Ανακτήθηκε στις 27 Ιανουαρίου 2020.
29. ↑  «Σουπέτ: Πώς η γάτα που λάτρευε ο Καρλ Λάγκερφελντ μπορεί σήμερα να έγινε πολύ πλούσια». *LiFO*. Ανακτήθηκε στις 27 Ιανουαρίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καρλ Λάγκερφελντ** |

* Επίσημος ιστότοπος του δημιουργού
* Ο Καρλ Λάγκερφελντ στην IMDb.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85711984
* **Europeana**: agent/base/61687
* LCCN: n85337193
* ISNI: 0000 0004 0763 2158
* GND: 118815830
* SELIBR: 366177
* SUDOC: 028806492
* BNF: cb12056634w (data)
* BIBSYS: 90965501
* ULAN: 500228104
* MusicBrainz: f16bd50b-3493-48d4-90a7-a6d90b8f4966
* NLA: 42127427
* NDL: 00470016
* NKC: xx0063572
* ICCU: VEAV021095
* BNE: XX5345811
* CiNii: DA08369751
* RKD: 222724

 |

 |